Noves jornades de donació de sang, a Burjassot, el 3 i l’11 de juny
2025-07-24

Fidel a la seua cita amb Burjassot i sol·licitant, una vegada més, la solidaritat ciutadana, el Centre de Transfusió de sang de la Comunitat Valenciana visitarà el municipi els dies 3 i 11 de juny per a facilitar la donació de sang.

El dilluns 3 de juny, els punts de donació de sang estaran situats en el centre de salut del carrer Rubert i Villó, en horari de 16.30 a 20.30 hores i en el vestíbul de l’Ajuntament de Burjassot, en horari de 17.00 a 21.00 hores.

El dimarts 11 de juny, les donacions es podran realitzar en el Centre d’Especialitats, en el carrer Beniferri s/n, en horari de 17.00 a 21.00 hores .

La sang és un element vital que no es pot fabricar i, per este motiu, cada mes, el Centre de Transfusió de la Comunitat Valenciana es desplaça fins a Burjassot per a facilitar les donacions de la ciutadania. Poden ser donants de sang totes les persones entre 18 i 65 anys que tinguen bon estat de salut i pesen més de 50 kg. Per a donar sang no és necessari acudir en dejú.